La decleraziun da taglia er en rumantsch

Questa primavaira han ils Grischuns puspè gì da declerar la taglia. Per l'emprima giada en l'istorgia figurava sper il tudestg er il rumantsch sin ils formulars. Quest'ovra da pionier è d'engraziar surtut a noss schef chantunal da finanzas, cusseglier guvernativ dr. Reto Mengiardi. Il diever dal rumantsch e stà pussaivel grazia al rumantsch grischun. D'impurtanza eminenta è però l'applicaziun dal rumantsch sper il tudestg, uschia che mintgin che na chapescha tut po cumparegliar. Quai n'è betg be necessari pervia dal rumantsch grischun. La terminologia da taglia è per tuts Rumantschs nunusitada, tant pli che nus avain adina stuì leger quels texts en tudestg. Quai è in exempel che mussa cler ch'il rumantsch grischun n'è betg ina concurrenza per ils idioms. EI vegn applitgà sin secturs, nua che fin oz be il tudestg era pussaivel.

[Pagina rumantscha]